CELEX: 62015CN0096
Language: bg
Date: 2015-02-26 00:00:00
Title: Дело C-96/15: Преюдициално запитване от Tribunal de grande instance de Nanterre (Франция), постъпило на 26 февруари 2015 г. — Saint Louis Sucre SA, правоприемник на Saint Louis Sucre SNC/Directeur général des douanes et droits indirects

4.5.2015   
            
            
               BG
            
            
               Официален вестник на Европейския съюз
            
            
               C 146/28
            
         Преюдициално запитване от Tribunal de grande instance de Nanterre (Франция), постъпило на 26 февруари 2015 г. — Saint Louis Sucre SA, правоприемник на Saint Louis Sucre SNC/Directeur général des douanes et droits indirects
   (Дело C-96/15)
   (2015/C 146/34)
   Език на производството: френски
   
      Запитваща юрисдикция
   
   Tribunal de grande instance de Nanterre
   
      Страни в главното производство
   
   
      Жалбоподател: Saint Louis Sucre SA, правоприемник на Saint Louis Sucre SNC
   
      Ответник: Directeur général des douanes et droits indirects
   
      Преюдициални въпроси
   
   
               1)
            
            
               Трябва ли член 15, параграфи 2 и 8 от Регламент [(ЕО)] № 1260/2001 [на Съвета] от 19 юни 2001 г. (1), прилаган в светлината на съображения 9 и 11 от него и на решения Zuckerfabrik Jülich I и II, и общите принципи на общностното право за забрана на неоснователното обогатяване, на пропорционалност и на свобода на стопанската инициатива, да се тълкуват в смисъл, че производител на захар има право да му бъдат върнати платените налози върху производството за количествата захар в рамките на квотата, които на 30 юни 2006 г. все още са били на склад, след като действието на режима на налозите върху производството не е продължено след тази дата с Регламент № 318/2006 на Съвета от 20 февруари 2006 г. (2)?
            
         
               2)
            
            
                
               
                           а)
                        
                        
                           При утвърдителен отговор на предишния преюдициален въпрос, трябва ли размерът на налозите, които подлежат на връщане на производителите, да се основава само на тонажа на запасите от захар към 30 юни 2006 г.?
                        
                     
                           б)
                        
                        
                           При отрицателен отговор на предишния преюдициален въпрос, трябва ли тонажът на захарта, който служи за основа за връщането на налозите, да се основава на изменението на общностните количества запаси от захар между 1 юли 2001 г. и 30 юни 2006 г.?
                        
                     
         
               3)
            
            
               Правилно ли е изчисляването на подлежащите на връщане налози да се осъществява, като се умножат запасите от захар, определени според отговора на втория преюдициален въпрос, по среднопретеглената стойност на „средните загуби“, установени по време на ООП 2001/2006, или те трябва да се изчисляват по друг начин и как?
            
         
               4)
            
            
               При утвърдителен отговор на предишните въпроси, невалиден ли е Регламент [(ЕО)] № 164/2007 от 19 февруари 2007 година за определяне на размера на производствените налози за сектора на захарта за 2005/2006 пазарна година (3)?
            
         
      (1)  Регламент (ЕО) № 1260/2001 на Съвета от 19 юни 2001 година относно общата организация на пазарите в сектора на захарта (ОВ L 178, стр. 1).
   
      (2)  Регламент (ЕО) № 318/2006 на Съвета от 20 февруари 2006 година относно общата организация на пазарите в сектора на захарта (ОВ L 58, стр. 1; Специално издание на български език, 2007 г., глава 3, том 70, стр. 77).
   
      (3)  ОВ L 51, стр. 17.